b'\n_START_ARTICLE_\nM\xc3\xa5lfrid mi fruve\n_START_PARAGRAPH_\n\xc2\xabM\xc3\xa5lfrid mi fruve\xc2\xbb er en norsk folkevise av den typen vi kaller ballader. I TSB katalogen er den typologisert som TSB D 324. Den er ogs\xc3\xa5 kjent under titlene \xc2\xabFar og dotter\xc2\xbb og \xc2\xabDei sn\xc3\xb8gge svara\xc2\xbb.\n_START_SECTION_\nInnhold\n_START_PARAGRAPH_\nFaren har f\xc3\xa5tt mistanke om at datteren har en elsker. Han sp\xc3\xb8r henne om hestene, st\xc3\xb8vlene, sverdet han har sett, men hun vrir seg unna med kjappe svar. De fleste variantene stopper der, men noen f\xc3\xa5 har en mer dramatisk ende. Faren viser henne de avhogde hodet eller h\xc3\xa5nden til elskeren og hun tar livet sitt.\n_START_SECTION_\nUtbredelse\n_START_PARAGRAPH_\nVisa har v\xc3\xa6rt popul\xc3\xa6r i hele Norden. En skotsk ballade Clerk Saunders (Child 69 F) har samme motiv. Motivet, men med mer humoristisk vri, finner vi ogs\xc3\xa5 i andre viser \xc2\xabDen lystige hanrei\xc2\xbb (Nordkjosbottenvisa) og \xc2\xabFive nights drunk\xc2\xbb._NEWLINE_Et tidlig voksrullopptak med Svein Hovden har inspirert mange yngre folkevisesangere.\n_START_SECTION_\nInnspillinger\n_START_PARAGRAPH_\nGruppa Bl\xc3\xa5mann Bl\xc3\xa5mann spilte den inn p\xc3\xa5 Norske Ballader: 30 ballader \xe2\x80\x93 0m drap og elskov, skjemt og lengsel blant riddere, jomfruer, kjemper og dyr. Grappa 2009, HCD 7239, ISBN7033662072392.'